Murata (armoù-skoaz)

280x280px Ur fuzuilh Murata Type 13 (en nec'h) hag ur garabinenn Murata Type 22 (en traoñ)
   KinnigBroDoareFuzuilh un-tenn pe tennata dre zorn, hervez ar stummoùMont en-droTennata dre zorn, dre vorailhMunisionoù11 mm Murata (Type 13)8 mm Murata (stummoù all)Mare implij1880–1919 (Impalaeriezh Japan)Perzhioù teknikelType 13Mas (hep kartouchenn)4,100 kgHirder1.275 mmHirder ar c'hanol815 mmEndalc'hKarger korzennek 5 pe 8 tenn (Adalek an Type 20)LezennRummad e Bro-C'hallC pe D

Ar Murata (japaneg : 村田銃, Murata jū) a zo ur rummad fuzuilhoù ha karabinennoù ijinet gant ar Japanad Murata Tsuneyoshi hag implijet gant arme Impalaeriezh Japan eus 1880 betek ar bloavezhioù 1920.

 Istor 
kleiz|thumb|200x200px|Soudarded japanat e 1894 da vare ar c'hentañ brezel a-enep Sina, fuzuilhoù Murata gante
E deroù ar mare Meiji (1868-1912) e veze enporzhiet kalz armoù-tan disheñvel eus broioù Europa evit ezhommoù arme ar vro. Divizet e voe ober gant armoù hiniennel standardizet evit aesaat pourveziañ ar soudarded. Ar soudard hag armeurer Murata Tsuneyosh a ginnigas ur fuzuilh un-tenn dezhi ur gulasenn fiñv, hag a voe asantet gant an arme, hag a zeuas adalek 1880 da vezañ ar fuzuilh vilourel gentañ produet er vro.

Mekanikoù saoz a voe implijet evit produiñ ar Murata, betek ar c'hentañ brezel etre Japan ha Sina (1894-1895), pa voe graet gant mekanikoù savet e Japan Iwao Seiichi ha reoù all, 336. Murata-jū, e Dictionnaire historique du Japon, levrenn 15, 1989, p. 10 (lenn enlinenn).

 Stummoù 

 Type 13 
Stumm kentañ an arm, anvet Type 13 evit ober dave d'an deiziad ma oa bet lakaet er servij, ar bloavezh 13 eus ar Marevezh Meiji hervez an Deiziadur japanek, a oa ur fuzuilh un-tenn, kambret evit ar c'hartouchennoù 11 mm Murata krouet eviti. He c'houch a c'hall bezañ reoliet evit tennañ betek 1.500 metr. Ur stumm karabinenn berroc'h ha skañvoc'h a voe produet evit ar marc'hegerezh Murata Type 13, Arme et Passion (lennet d'ar 21/05/2025).

 Type 18 
E 1885 e voe kinniget ar stumm 18, a oa berroc'h hag azasaetoc'h ouzh ment keitat ar soudarded japanat.

 Type 20 
An Type 20 zo ur c'hentpatrom arm-tennata kinniget e 1887, dezhañ ur c'harger korzennek 8 tenn, pe 5 tenn evit o stumm karabinenn a zo kalz berroc'h evit ar c'harabinennoù Type 13. Kambret eo evit kartouchennoù nevez 8 mm Murata Murata Type 20 ha Carabine Murata Type 20, Arme et Passion (lennet d'ar 21/05/2025).

 Type 22 
Fuzuilh-tennata 8 tenn produet adalek 1889, kambret e 8 mm Murata Murata Type 22 (Mle 1889), Arme et Passion (lennet d'ar 21/05/2025). Ur stumm gwellaet eus an Type 20 eo.

 Type 27 
Karabinenn 5 tenn 8 mm Murata produet adalek 1894, N'halle ket bezañ savet ur vaionetez outi evel ouzh stummoù all'' Murata Type 27, Arme et Passion (lennet d'ar 21/05/2025).

 Levrlennadur 
  ZIELINSKI Stanley, Japanese Murata Rifles 1880-1897, Z&Z Publishing (E-book), 2023, 169 p.

 Daveennoù 

Rummad:Fuzuilhoù
Rummad:Karabinennoù
Rummad:Armoù Japan
Rummad:Armoù Sina an Eil Brezel-bed